[{"text_idx": "#000008", "text": "Nagu tuntud Eesti vanaso\u0303na u\u0308tleb \u2013 kes teeb, see jo\u0303uab. Stockholmi Eesti Rahvatantsuru\u0308hm VIRVELil on olnud tegusad ajad. Esinemistega oleme jo\u0303udnud nii tuttavatele kui ka uutele lavadele Rootsis ja Eestis, ning isegi Itaalia lavalauad on tundnud meie polkasammu. Nu\u0308u\u0308d on aeg meenutada Virveli selle aasta tegemisi ning seeja\u0308rel po\u0308o\u0308rata pilk tulevikku ja seada sammud Estivali ja 2019. aasta u\u0308ldtantsupeo poole."}, {"text_idx": "#000009", "text": "Meie ja\u0308a\u0308me ikka sinu pillilugude ja\u0308rgi tantsima!"}, {"text_idx": "#000010", "text": "U\u0308ks ko\u0303ige meeldeja\u0308a\u0308vam ja su\u0308damlikum u\u0308ritus algas sellest, kui pimedatel su\u0308giso\u0303htutel tekkis meie toredal Virveli perel mo\u0303te teha u\u0308llatus su\u0308nnipa\u0308evapidu meie ko\u0303ige enam hinnatud ja kogenud liikmetele \u2013 pillimees Manfred \u201dMaffe\u201d Strickman ja tantsija Nils \u201cNisse\u201d Sjo\u0308lundile, kellel ta\u0308itusid vastavalt auva\u0308a\u0308rsed 85. ja 75. aastaring. 12. novembril peetud u\u0308llatuspidu Eesti majas tuli kohe nii ha\u0308sti va\u0308lja, et peokorraldamisse kaasatud Nisse sai suure u\u0308llatuse osaliseks, kui leidis end u\u0308hta\u0308kki iseenda su\u0308nnipa\u0308evapeolt. Meil on ka va\u0308ga hea meel, et pillimees Maffe peole jo\u0303udis ja ro\u0303o\u0303m oli kuulda, kuidas su\u0308nnipa\u0308evalaps oli peoga niivo\u0303rd rahul, et tahtis kauemakski ja\u0308a\u0308da. Kahjuks oleme aga praeguseks pidanud hu\u0308vasti ja\u0308tma meie kalli ja alati ro\u0303o\u0303msameelse Maffega. Puhka rahus! Meie ja\u0308a\u0308me ikka sinu pillilugude ja\u0308rgi tantsima!"}, {"text_idx": "#000011", "text": "La grande famiglia ja Shakespeare"}, {"text_idx": "#000012", "text": "Kuna Virveli tantsijad on nii Rootsi kui ka Eesti publikule juba pea viis aastat silmailu pakkunud, oli ka viimane aeg kaugemale rahvale Eesti rahvatantsu tutvustada. Seks puhuks ka\u0308isime Eestit tutvustamas Itaalia Garda ja\u0308rve a\u0308a\u0308res, kus toimus 1. ja 2. aprillil rahvusvaheline kevadfestival VI INTERNATIONAL SPRING FESTIVAL \u201cLAGO DI GARDA\u201d. Festival kestis kaks pa\u0308eva ning mo\u0303lemaks pa\u0308evaks oli meil kokku pandud erinev kava \u2013 kokku 8 tantsu. Sellestki ja\u0308i va\u0308heks ja suures tantsuhoos korraldasime kohalikele inimestele ka spontaanse o\u0308ise tantsumaratoni, mis pa\u0308a\u0308dis kingiks saadud prossecco, tantsuhoos rebenenud seeliku ja u\u0308leva meeleoluga. Festivalimelust puhkamisel nautisime aga restoranides kohalikku so\u0308o\u0308gipoolist u\u0308hise suure laua taga nagu u\u0308ks o\u0303ige la grande famiglia ennemuiste. Vaimu ka\u0308isime seevastu va\u0308rskendamas ma\u0308gedes matkates ja Veronas Shakespeare\u2019i ja\u0308lgedes astudes."}, {"text_idx": "#000013", "text": "Mis te teete, mis te teete, teise kalda rahvas?"}, {"text_idx": "#000014", "text": "Juuni esimesel pa\u0308eval vo\u0303ttis Virveli esindus suuna Eesti poole, et osaleda 3. juunil toimunud XXX Pandivere pa\u0308evadel Va\u0308ike-Maarjas, sest sinna ulatub ka osa Virveli \u201cjuurtest\u201d. Nimelt meie enda tantsija Magnus Aasumets on just sealt pa\u0308rit ning ta\u0308nu temale saime ka kutse esineda kohalikul kodukandipa\u0308eval. Selleks puhuks lo\u0303imisime ka\u0308ed kohaliku Tantsuselts Tarapita tantsijatega, et u\u0308heskoos esineda ja rahvatantse o\u0303ppida. Georgi so\u0308o\u0308gitoas toimunud tantsuo\u0303pituba ja sellele ja\u0308rgnenud pidu oli aga niivo\u0303rd menukas, et juttu ja tantsu ja\u0308tkus kauemaks ja magama ei tihanudki minna. Lisaks pa\u0308kkadele valu andmisele, ku\u0308lastasime ka Kiltsi mo\u0303isa ja sealset mo\u0303isakooli ning nautisime seltsimaja harrastusteatrit. Puhkehetkedel seadsime sammud aga Magnuse lapsepo\u0303lvekoju, kus meid kostitati imemaitsvate pannkookide, koogi ja vo\u0303ileivatordiga."}, {"text_idx": "#000016", "text": "Virveli juuri ulatub ka Va\u0308ike-Pakri saarele, kus on su\u0308ndinud meie ko\u0303ige kogenum tantsija Nisse. Just tema on o\u0303petanud Virvelile Pakri tantse ning korraldanud ka Pakri tantsude laagreid ning o\u0303pitubasid. Seekord la\u0308ks aga Virvel lausa Pakri saartele, et 12.-15. juuli kohalikke tantse ja kultuuri veelgi paremini tundma o\u0303ppida ning ra\u0308nnata Nisse lapsepo\u0303lveradadel. Nelja pa\u0308eva jooksul jo\u0303udsime tutvuda ku\u0308mnekonna kohaliku tantsuga ja saada so\u0303braks riukaliku fa\u030arfot sammuga. Tantsulusti lisas veelgi juurde kirev telklaelu, kus elektroonikavidinatele ja voolavale veele kohta polnud. Nende asemel oli meil linnulaul, pa\u0308ike ja meri. Erksateks elamusteks olid kindlasti ka Va\u0308ike- ja Suur-Pakri ekskursioonid traktorikastis, kus ku\u0308ll tantsida ei saanud, kuid pillimeeste katkematu ma\u0308ng moodustas u\u0308mbritseva loodusega maagilise su\u0308nergia. Selle erilise tantsulaagri lo\u0303petuseks valmis ko\u0303igi osalejate koosto\u0308o\u0308na u\u0308levaate Pakri tantsukultuurist, millega esinemine Padise kloostris toimunud Rootsi pa\u0308eval pani laagrile kauni punkti."}, {"text_idx": "#000018", "text": "Nu\u0308u\u0308d on aga algamas Virveli uus hooaeg ja mis saaks olla parem, kui ta\u0308histada seda tantsuga. Esimene vo\u0303imalus na\u0308ha Virvelit jalga keerutamas on juba 26. augustil Muinastulede o\u0308o\u0308l Djurga\u030ardeni Manilla neemel, kus asub eestlaste ja eestirootslaste Vabaduse va\u0308rav. Seal saame u\u0308heskoos na\u0308idata mererahva u\u0308htsust, hoolivust merest ja loodusest ning hoida meid, la\u0308a\u0308nemererahvaid, u\u0308hendavat kultuuripa\u0308randit. Samuti vo\u0303tab Virvel osa 9. septembril toimuvast Balti pa\u0308evast, mida korraldavad Rootsis olevad Eesti, La\u0308ti ja Leedu seltsid. Seal saame kokku teiste eestlaste, la\u0308tlaste ja leedukatega, ku\u0308lastame laata ja naudime Baltimaade rahvatantsijaid ning muusikuid."}, {"text_idx": "#000019", "text": "Vaid mo\u0303ne kuu pa\u0308rast ootab meid ja Eesti Vabariiki ees suur su\u0308ndmus \u2013 100 aastat meie oma riiki. Sedavo\u0303rd olulist su\u0308ndmust ta\u0308histatakse ka siinmail koos Eesti Kultuuripa\u0308evadega Stockholmis \u2013 Estival 2018. Siinkohal on ka Virvelil oluline roll, sest oleme vo\u0303tnud oma su\u0308dameasjaks korraldada 15. veebruaril ko\u0303igile huvilistele rahvatantsu o\u0303pitoa ja uhke kontserdi, kust ei puudu ka lummavad tantsumustrid, va\u0308lisru\u0308hmad ja rahvamuusikud. Kindlasti saab meid na\u0308ha ka 17. veebruaril toimuval Estival 2018 Galakontserdil, kus toome saali seda o\u0303iget tantsupeo ho\u0303ngu."}, {"text_idx": "#000020", "text": "Alles see oli kui Virvel esimest korda kokku sai ja tantsupeo tantse harjutama hakkas, nu\u0308u\u0308d saame taas sammud u\u0308hte ritta seada ja Kalevi staadionil mustreid luua. Nii uskumatu kui see ka pole, on juba ja\u0308lle ka\u0308tte jo\u0303udmas aeg valmistuda ja\u0308rgmiseks 2019. aasta u\u0308ldtantsupeoks. Just see su\u0308gis on oodatud ko\u0303ik tantsuso\u0303brad, kellel soov koos Virveliga tantsupeole tulla, avatud uste pa\u0308evadele augustis (22. ja 29.) ja septembris (5.), teisipa\u0308evadel kell 18.00-20.00 Eesti kooli vo\u0303imlas. Nii jo\u0303uame juba aegsalt tuttavaks saada ja ku\u0308ll siis la\u0308heb ka tantsupeo tantsude o\u0303ppimine ladusamalt. Meil saavad tantsida ko\u0303ik, tantsukogemusest, eesti keele oskusest ja vanusest hoolimata. Eriti oodatud on aga mehed, tantsupaarid ja muusikud!"}, {"text_idx": "#000023", "text": "Eesti Vabariigi 105. aastapa\u0308ev Stockholmis"}, {"text_idx": "#000026", "text": "REL eesti keele intensiivkursused Tartus"}, {"text_idx": "#000027", "text": "Rootsi Eestlaste Liidu infoportaal EESTLASED ROOTSIS on infokanal ja digitaalne ajakiri ning virtuaalne kohtumispaik Rootsis ko\u0303ikidele eestlastele ja estofiilidele ning neile, kellel on sidemed Eesti ja eestlastega.\n1957. aastal loodud ajakiri Rahvuslik Kontakt elab edasi uues vormis- digitaalse, va\u0308rvilise ja kakskeelsena. Kord vo\u0303i kaks aastas avaldame artiklite paremiku ka tru\u0308kisena, mille saadame REL liikmetele tasuta posti teel koju."}, {"text_idx": "#000028", "text": "Rootsi Eestlaste Liidu infoportaal EESTLASED ROOTSIS on infokanal ja digitaalne ajakiri ning virtuaalne kohtumispaik Rootsis ko\u0303ikidele eestlastele ja estofiilidele ning neile, kellel on sidemed Eesti ja eestlastega."}, {"text_idx": "#000030", "text": "Association of Estonians in Sweden"}]